**Protase Rugambwa** (født 31. mai 1960 i Bunena i det britiske Tanganyikaterritoriet) er en tanzanansk katolsk prelat utnevnt til koadjutorerkebiskop av Tabora, og kardinall kreert den 30. september 2023.

Liv og virke
------------

### Bakgrunn

Protase Rugambwa gikk på gutteseminarer i Katoke og Itaga. Han studerte filosofi ved *Kibosho Senior Seminary* og katolsk teologi ved *St. Charles Lwanga Segerea Senior Seminary*. 

### Prest

Den 2. september 1990 ble han presteviet i Dar es Salaam for bispedømmet Rulenge av pave Johannes Paul II.

Fra 1990 til 1991 var Protase Rugambwa prest i Mabira. Rugambwa underviste ved *Katoke Seminary* fra 1991 til 1994. Han var også liturgisk ansvarlig i bispedømmet Rulenge og kapellan ved Biharamulo sykehus. 

I 1994 ble Protase Rugambwa sendt til Roma for videre studier. I 1998 mottok han sin doktorgrad i pastoraleologi fra Lateranuniversitetet. Fra 1998 til 1999 var Rugambwa kallsdirektør i bispedømmet Rulenge og leder av pastoralavdelingen. Han var generalvikar for bispedømmet Rulenge fra 2000 til 2002. 

### Til Vatikanet

I 2002 ble Protase Rugambwa medarbeider i Kongregasjonen for folkenes evangelisering i Roma.

### Biskop av Kigoma

Den 18. januar 2008 utnevnte pave Benedikt XVI ham til biskop av Kigoma. Erkebiskopen av Dar es Salaam, kardinal Polycarp Pengo, bispeviet ham 13. april samme år; medkonsekratorer var sekretæren for Kongregasjonen for folkenes evangelisering, erkebiskop Robert Sarah, og erkebiskopen av Tabora, Paul Ruzoka.

### Erkebiskop, igjen til Vatikanet

Den 26. juni 2012 utnevnte Benedikt XVI ham assisterende sekretær i Kongregasjonen for folkenes vangelisering og president for de pavelige misjonsselskapene. Han ga ham også den personlige tittelen *erkebiskop*. Den 21. september 2013 bekreftet pave Frans ham permanent som assisterende sekretær for Kongregasjonen for folkenes evangelisering. Den 9. november 2017 utnevnte pave Frans ham til sekretær for denne kongregasjonen.

### Koadjutorerkebiskop av Tabora

Den 13. april 2023 utnevnte pave Frans ham til koadjutorerkebiskop av Tabora.

### Kardinal

Pave Frans kreerte ham til kardinal den 30. september 2023. Han fikk da også tildelt som sin titulus kirken *S. Maria in Montesanto.*

Publikasjoner
-------------

Protase Rugambwa: «Ministry and collaboration in small Christian communities: ″Communities in Rulenge Diocese-Tanzania, a case study″». Theological dissertation, Pontificia Università Lateranense, Roma, 1998.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (16235-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Henry Benedict Mary Clement Stuart of York (1725-1807) \*1758
* Pave Leo XII (1760-1829) \*1794
* Kardinal Chiarissimo Falconieri Mellini (1794-1859) \*1826
* Kardinal Camillo di Pietro (1806-1884) \*1839
* Kardinal Mieczyslaw Halka Ledóchowski (1822-1902) \*1861
* Kardinal Jan Puzyna z Kosielsko (1842-1911) \*1886
* Erkebiskop Józef Bilczewski (1860-1923) \*1901
* Erkebiskop Bolesław Twardowski (1864-1944) \*1919
* Erkebiskop Eugeniusz Baziak (1890-1962) \*1933
* Pave Johannes Paul II (1920-2005) \*1958
* Kardinal Polycarp Pengo (1944- ) \*1986
* Erkebiskop *Protase Rugambwa* (1960- ) \*2008

Referanser
----------

1. ↑  *Nomina del Vescovo di Kigoma (Tanzania)*, in: Presseamt des Heiligen Stuhls: *Tägliches Bulletin* vom 18. Januar 2008.
2. ↑  *Rinuncia del Segretario Aggiunto della Congregazione per l’Evangelizzazione dei Popoli e Presidente delle Pontificie Opere Missionarie e Nomina del Successore*, in: Presseamt des Heiligen Stuhls: *Tägliches Bulletin* vom 26. Juni 2012.
3. ↑  «Nomina del Segretario e del Segretario Aggiunto della Congregazione per l’Evangelizzazione dei Popoli». *Tägliches Bulletin* **(italiensk)**. Presseamt des Heiligen Stuhls. 9. november 2017. Besøkt 10. november 2017.
4. ↑  «Nomina dell’Arcivescovo Coadiutore di Tabora (Tanzania)». *Tägliches Bulletin* **(italiensk)**. Presseamt des Heiligen Stuhls. 13. april 2023. Besøkt 13. april 2023.
5. ↑  catholic-hierarchy.org rugam, lest 19. april 2023

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** GND
 |